CELEX: 32012D0292
Language: et
Date: 2012-05-31 00:00:00
Title: 2012/292/EL: Nõukogu otsus, 31. mai 2012 , Euroopa Liidu ja Moldova Vabariigi vahelise põllumajandustoodete ja toiduainete geograafiliste tähiste kaitset käsitleva lepingu liidu nimel allkirjastamise kohta

7.6.2012   
            
            
               ET
            
            
               Euroopa Liidu Teataja
            
            
               L 147/1
            
         NÕUKOGU OTSUS,
   31. mai 2012,
   Euroopa Liidu ja Moldova Vabariigi vahelise põllumajandustoodete ja toiduainete geograafiliste tähiste kaitset käsitleva lepingu liidu nimel allkirjastamise kohta
   (2012/292/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjon on pidanud Euroopa Liidu nimel läbirääkimisi Euroopa Liidu ja Moldova Vabariigi vahelise põllumajandustoodete ja toiduainete geograafiliste tähiste kaitset käsitleva lepingu („leping”) üle.
            
         
               (2)
            
            
               Lepinguga nähakse ette liidu ja Moldova Vabariigi geograafiliste tähiste vastastikune kaitse ning see aitab ühtlustada õigusakte liidu naaberriikides.
            
         
               (3)
            
            
               Lepingule tuleks alla kirjutada,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Moldova Vabariigi vahelise põllumajandustoodete ja toiduainete geograafiliste tähiste kaitset käsitleva lepingu allkirjastamiseks antakse liidu nimel luba, tingimusel et kõnealune leping sõlmitakse (1).
   Artikkel 2
   Nõukogu eesistujal on õigus nimetada isiku(ud), kes on volitatud lepingule liidu nimel alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Brüssel, 31. mai 2012
      
         
            Nõukogu nimel
         
         
            eesistuja
         
         P. OLSEN DYHR
      
   
   
      (1)  Lepingu tekst avaldatakse koos lepingu sõlmimist käsitleva otsusega.